DA Den Europæiske Unions Tidende L 28/12

KOMMISSIONENS FORORDNING (EU) 2016/143

af 18. januar 2016

om ændring af bilag IV til Europa-Parlamentets og Rådets forordning (EF) nr. 396/2005 for så vidt angår COS-OGA, cerevisan, calciumhydroxid, lecithiner, Salix spp cortex, eddike, fructose, pepinomosaikvirusstamme CH2 isolat 1906, Verticillium albo-atrum isolat WCS850 og Bacillus amyloliquefaciens subsp. plantarum stamme D747

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (1), særlig artikel 5, stk. 1, og

ud fra følgende betragtninger:

(1) Der er ikke fastsat en specifik maksimalgrænseværdi for COS-OGA, cerevisan, calciumhydroxid, lecithiner, Salix spp cortex, eddike, fructose, pepinomosaikvirusstamme CH2 isolat 1906, Verticillium albo-atrum isolat WCS850 og Bacillus amyloliquefaciens subsp. Plantarum stamme D747. Standardværdien på 0,01 mg/kg, der er fastsat i artikel 18, stk. 1, litra b), i forordning (EF) nr. 396/2005, finder anvendelse, eftersom disse stoffer ikke var omfattet af bilag IV til samme forordning.

(2) For så vidt angår COS-OGA konkluderede Den Europæiske Fødevaresikkerhedsautoritet (»autoriteten«) (2), at dette stof bør optages i bilag IV til forordning (EF) nr. 396/2005.

(3) For så vidt angår cerevisan konkluderede autoriteten (3), at dette stof bør optages i bilag IV til forordning (EF) nr. 396/2005.

(4) For så vidt angår pepinomosaikvirusstamme CH2 isolat 1906 konkluderede autoriteten (4), at dette stof bør optages i bilag IV til forordning (EF) nr. 396/2005.

(5) Calciumhydroxid godkendes som basisstof i overensstemmelse med Europa-Parlamentets og Rådets forordning (EF) nr. 1107/2009 (5). Med henblik på Kommissionens gennemførelsesforordning (EU) 2015/762 (6) mener Kommissionen, at det pågældende stof bør optages i bilag IV til forordning (EF) nr. 396/2005.

(6) Basisstoffet lecithiner godkendes i overensstemmelse med Europa-Parlamentets og Rådets forordning (EF) nr. 1107/2009. Med henblik på Kommissionens gennemførelsesforordning (EU) 2015/1116 (7) mener Kommissionen, at det pågældende stof bør optages i bilag IV til forordning (EF) nr. 396/2005.

(7) Salix spp cortex godkendes som basisstof i overensstemmelse med forordning (EF) nr. 1107/2009. Med henblik på Kommissionens gennemførelsesforordning (EU) 2015/1107 (8) mener Kommissionen, at det pågældende stof bør optages i bilag IV til forordning (EF) nr. 396/2005.

(8) Eddike godkendes som basisstof i overensstemmelse med forordning (EF) nr. 1107/2009. Med henblik på Kommissionens gennemførelsesforordning (EU) 2015/1108 (9) mener Kommissionen, at det pågældende stof bør optages i bilag IV til forordning (EF) nr. 396/2005.

(9) Fructose godkendes som basisstof i overensstemmelse med forordning (EF) nr. 1107/2009. Med henblik på Kommissionens gennemførelsesforordning (EU) 2015/1392 (10) mener Kommissionen, at det pågældende stof bør optages i bilag IV til forordning (EF) nr. 396/2005.

(10) Verticillium albo-atrum isolat WCS850 blev optaget i bilag I til Rådets direktiv 91/414/EØF ved Kommissionens direktiv 2008/113/EF (11) og betragtes som godkendt i henhold til forordning (EF) nr. 1107/2009. Naturlig eksponering for Verticillium albo-atrum isolat WCS850 er langt højere end eksponeringen knyttet til anvendelsen af dette stof som et plantebeskyttelsesmiddel. Autoriteten konkluderede (12), at Verticillium albo-atrum isolat WCS850 så vidt vides ikke er patogen for mennesker og ikke producerer nogen særlige toksiner eller sekundære metabolitter i fremstillingsprocessen. Dette stof bør derfor optages i bilag IV til forordning (EF) nr. 396/2005.

(11) Ved Kommissionens gennemførelsesforordning (EU) nr. 1316/2014 (13) godkendtes aktivstoffet Bacillus amyloliquefaciens subsp. plantarum stamme D747. Autoriteten konkluderede (14), at for så vidt angår risikoen for forbrugerne ved indtagelse manglede der nogle oplysninger, og det var nødvendigt, at de ansvarlige for risikostyringen gjorde sig yderligere overvejelser. Det fremstår af den reviderede vurderingsrapport for stoffet (15), at det ikke er patogent for mennesker og ikke forventes at producere toksiner af betydning for menneskers sundhed. Dette stof bør derfor optages i bilag IV til forordning (EF) nr. 396/2005.

(12) Forordning (EF) nr. 396/2005 bør derfor ændres.

(13) Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

VEDTAGET DENNE FORORDNING:

Artikel 1

I bilag IV til forordning (EU) nr. 396/2005 indsættes følgende registreringer i alfabetisk rækkefølge: »COS-OGA«, »cerevisan«, »calciumhydroxid«, »lecithiner«, »Salix spp cortex«, »eddike«, »fructose«, »pepinomosaikvirusstamme CH2 isolat 1906«, »Verticillium albo-atrum isolat WCS850« og »Bacillus amyloliquefaciens subsp. plantarum stamme D747«.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 18. januar 2016. På Kommissionens vegne Jean-Claude JUNCKER Formand

(1) EUT L 70 af 16.3.2005, s. 1.

(2) Den Europæiske Fødevaresikkerhedsautoritet, 2014. Conclusion on the peer review of the pesticide risk assessment of the active substance COS-OGA. EFSA Journal 2014;12(10):3868, 39 s.

(3) Den Europæiske Fødevaresikkerhedsautoritet, 2014. Conclusion on the peer review of the pesticide risk assessment of the active substance cerevisane (cell walls of Saccharomyces cerevisiae strain LAS117). EFSA Journal 2014;12(6):3583, 39 s.

(4) Den Europæiske Fødevaresikkerhedsautoritet, 2015: Conclusion on the peer review of the pesticide risk assessment of the active substance Pepino mosaic virus strain CH2 isolate 1906. EFSA Journal 2015;13(1):3977, 25 s.

(5) Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (EUT L 309 af 24.11.2009, s. 1).

(6) Kommissionens gennemførelsesforordning (EU) 2015/762 af 12. maj 2015 om godkendelse af basisstoffet calciumhydroxid, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EUT L 120 af 13.5.2015, s. 6).

(7) Kommissionens gennemførelsesforordning (EU) 2015/1116 af 9. juli 2015 om godkendelse af basisstoffet lecithiner, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EUT L 182 af 10.7.2015, s. 26).

(8) Kommissionens gennemførelsesforordning (EU) 2015/1107 af 8. juli 2015 om godkendelse af basisstoffet Salix spp. cortex, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EUT L 181 af 9.7.2015, s. 72).

(9) Kommissionens gennemførelsesforordning (EU) 2015/1108 af 8. juli 2015 om godkendelse af basisstoffet eddike, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EUT L 181 af 9.7.2015, s. 75).

(10) Kommissionens gennemførelsesforordning (EU) 2015/1392 af 13. august 2015 om godkendelse af basisstoffet fructose, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EUT L 215 af 14.8.2015, s. 34).

(11) Kommissionens direktiv 2008/113/EF af 8. december 2008 om ændring af Rådets direktiv 91/414/EØF for at optage en række mikroorganismer som aktivstoffer (EUT L 330 af 9.12.2008, s. 6).

(12) Den Europæiske Fødevaresikkerhedsautoritet, 2013: Conclusion on the peer review of the pesticide risk assessment of the active substance Verticillium albo-atrum (strain WCS850). EFSA Journal 2013;11(1):3059, 22 s.

(13) Kommissionens gennemførelsesforordning (EU) nr. 1316/2014 af 11. december 2014 om godkendelse af aktivstoffet Bacillus amyloliquefaciens subsp. plantarum stamme D747, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, om ændring af bilaget til Kommissionens gennemførelsesforordning (EU) nr. 540/2011 og om medlemsstaternes forlængelse af midlertidige godkendelser af dette aktivstof (EUT L 355 af 12.12.2014, s. 1).

(14) Den Europæiske Fødevaresikkerhedsautoritet, 2014. Conclusion on the peer review of the pesticide risk assessment of the active substance Bacillus amyloliquefaciens subsp. plantarum strain D747. EFSA Journal 2014;12(4):3624, 29 s.

(15) Review report for the active substance Bacillus amyloliquefaciens ssp. plantarum strain D747 [færdigbehandlet i Den Stående Komité for Planter, Dyr, Fødevarer og Foder på dens møde den 10. oktober 2014] SANCO/11391/2014 — rev. 1, 10. oktober 2014.